Към чл. 8 Б-23. Изисквания за качество на ягоди
Б-23. ИЗИСКВАНИЯ ЗА КАЧЕСТВО НА ЯГОДИ
Изискванията за качество на ягодите се отнасят за културните сортове от вида Fragaria L., предназначени за консумация в прясно състояние.
Ягодите от всички класове, отговарящи на определените изисквания на качеството с допустимите отклонения за всеки клас, трябва да бъдат:
здрави; не се допускат загнили или развалени плодове, негодни за консумация;
свежи на външен вид, но неизмити;
с чашка (с изключение за горски ягоди); чашката и дръжката (ако я имя) трябва да бъдат свежи и зелени;
Ягодите трябва да бъдат откъснати внимателно. Те трябва да бъдат достатъчно развити и със задоволителна степен на зрялост.
Развитието и състоянието им трябва да бъдат такива, че те да могат:
Ягодите се класифицират в три класа на качество.
Ягодите от този клас трябва да бъдат с най-високо качество. Те трябва да притежават всички основни характеристики типични за сорта.
На външен вид ягодите трябва да бъдат с блясък в съответствие с характеристиките на сорта. По тях не трябва да има следи от почва.
Ягодите трябва да бъдат без дефекти. Допускат се незначителни дефекти по повърхността при условие, че те не влошават общия външен вид на плодовете, качеството, тяхната съхраняемост и търговския вид в опаковката.
Ягодите от този клас трябва да бъдат с добро качество. По оцветяване и форма те трябва да притежават всички основни характеристики на сорта.
Допускат се следните незначителни дефекти при условие, че те не влошават общия външен вид на ягодите, качеството, тяхната съхраняемост и търговския вид в опаковката:
наличие на малко бяло петно на върха на плода;
незначителни следи от натиск по повърхността.
Ягодите трябва да бъдат практически без почва.
Към този клас се отнасят ягоди, които не могат да се отнесат към клас “Екстра” и клас І, но съответстват на посочените минимални изисквания.
Допускат се следните незначителни дефекти при условие, че ягодите запазват основните характеристики по отношение на качеството, съхраняемостта и търговския вид в опаковката:
белезникави петна, които не превишават 1/5 от повърхността на плода;
малки сухи набивания без вероятност да се разширят;
незначителни следи от почва.
Размерът се определя по диаметъра на най-голямото напречно сечение. Размерите на ягодите трябва да бъдат не по-малки от:
за клас "Екстра" - 25 мм;
за клас I и клас II - 18 мм.
За горските ягоди няма минимален размер.
За всяка опаковка се допускат отклонения от качеството и размера на ягодите, които не отговарят на изискванията за съответния клас.
Допуска се до 5 % от броя или теглото на ягодите да не отговарят на изискванията за този клас, но да отговарят на изискванията за клас I или в изключителни случаи - да съответстват на допустимите отклонения за клас I. От тези 5% не повече от 2% могат да бъдат плодове с повреди.
Допуска се до 10 % от броя или теглото на ягодите да не отговарят на изискванията за този клас, но да отговарят на изискванията за клас II или в изключителни случаи - да съответстват на допустимите отклонения за клас ІІ. От тези 10% не повече от 2% могат да бъдат плодове с повреди.
Допуска се до 10% от броя или теглото на ягодите да не отговарят нито на изискванията за този клас, нито на минималните изисквания.
Не се допускат загнили, силно набити или развалени плодове, негодни за консумация. От тези 10% не повече от 2% могат да бъдат плодове с повреди.
Допуска се за всички класове до 10 % от броя или теглото на ягодите да не отговарят на изискванията за минимален размер.
Съдържанието на всяка опаковка трябва да бъде еднородно и да се състои от ягоди с един и същ произход, сорт и качество.
В клас “Екстра” ягодите, с изключение на дивите ягоди, трябва да бъдат особено еднородни и нормални по отношение на степента на зрялост, на оцветяването и на размерите. В клас І ягодите могат да бъдат по-малко еднородни по отношение на размерите.
Видимата част от съдържанието на всяка опаковка трябва да съответства на съдържанието на цялата опаковката.
Ягодите могат да бъдат смесвани, в търговски опаковки с нетно тегло до три килограма, с пресни плодове и зеленчуци от различни видове, при условията посочени в чл. 26 на Наредбата.
Ягодите трябва да бъдат опаковани по начин, осигуряващ запазването им.
Материалите, използвани от вътрешната страна на опаковката, трябва да бъдат нови, чисти и с такова качество, че да предпазват продукта от външни или вътрешни повреди. Допуска се използването на материали, хартия или етикети, съдържащи търговски обозначения, само когато при отпечатването или залепването им не е използвано токсично мастило или лепило.
Плодовете от клас "Екстра" трябва да бъдат опаковани особено внимателно.
"Ягоди", когато съдържанието на опаковката не се вижда отвън.
Наименование на сорта (не е задължително).